הגריסיני הם מקלות מלוחים פריכים שנהגו בעבר לפתוח כל ארוחה איטלקית טובה, אליהם התלוו האנטיפסטי ושאר מטבלים, כדי לעורר את התאבון. כשהחום עולה, הזמן דוחק והצורך לנשנש תוקף, הגריסיני יכולים בקלות להיות החטיף הקייצי האולטימטיבי. כאן לא איטליה ומזג ים תיכון סוער תיכף יתפרץ גם לתוך המתכון הזה בלי בושה. התוצאה - חצופה, פיקנטית, מבושמת, פריכה וממכרת.
1. בקערת המיקסר ממיסים היטב את השמרים במים.
2. מתקינים וו גיטרה ומוסיפים את הקמח. מתחילים ללוש במהירות בינונית.
3. מוסיפים את הסוכר ולשים כחמש דקות.
4. מוסיפים תוך המשך לישה את קוביות החמאה בהדרגה עד שנטמעות כליל בעיסה.
5. מערבבים את כל התבלינים והמלח בקערה קטנה ומוסיפים, ממשיכים ללוש עוד חמש דקות.
6. מתחילים לזלף בעדינות ובמתינות את שמן הזית תוך כדי המשך לישה. לשים עוד כ-10 דקות.
7. מוציאים את הבצק מקערת המיקסר. מחלקים הבצק לשניים.
8. מקמחים 2 קערות גדולות, מניחים בתוכן את הבצק, מכסים ומכניסים למקרר לשלוש שעות. מוציאים ומנחיתים את הבצק. מחזירים למנוחה של עוד שעה במקרר.
9. מחממים תנור ל-220 מעלות טורבו. מרדדים את הבצק למלבן שאורכו עד 8 ס?מ ועוביו עד 3 מ?מ. בעזרת סכין גלגלת (כמו של פיצה) חותכים למקלות בעובי אצבע - 1 ס?מ. מניחים מיד על תבנית מרופדת בנייר אפיה במרחק של 1 ס?מ בין האחד לשני.
10. מברישים בביצה מהולה במעט מים. מפזרים שומשום / קצח. אופים במשך 12-15 דק? עד לקבלת צבע חום ענברי. מוציאים מהתנור ומצננים בתבנית. אחרי שעה מכניסים לכלי אטום. ניתן לאחסן עד 3 חודשים.
גיוונים: לאלה מכם המעוניינים לשמור על הגריסיני באוריינטציה האיטלקית ועדיין לתת עיקצוץ בטעם, יכולים להמיר את התבלינים לאורגנו ובזיליקום מיובשים טחונים דק.
פרווה: לגירסת הפרווה יש להמיר החמאה במרגרינה.